**Tlačová správa**

**VGP ZAČALA VÝSTAVBU ĎALŠEJ HALY VO VGP PARKU BRATISLAVA pre SPOLOČNOSŤ CONTINENTAL Tires**

* **Spoločnosť VGP štartuje výstavbu rozšírenia haly Continental vo VGP Parku Bratislava.**
* **Continental Tires rozšíri svoje doterajšie priestory o ďalších 11 000 m².**
* **Celková prenajímateľná plocha parku dosiahne 404 000 m2, čím sa zaradí medzi najväčšie VGP parky v Európe.**

**9. septembra, Bratislava:** Spoločnosť VGP, celoeurópsky vlastník, manažér a developer semi-industriálnych a logistických nehnuteľností, spúšťa výstavbu rozšírenia haly "F" vo VGP Parku Bratislava s prenajímateľnou plochou 11 800 m2. Nájomcom je medzinárodná spoločnosť Continental, popredný dodávateľ pneumatík a technológií pre automobilový priemysel. Odovzdanie novo dokončených priestorov určených prevažne na skladovanie prebehne v júni budúceho roka.

Spoločnosť Continental vyvíja priekopnícke technológie a služby pre udržateľnú a prepojenú mobilitu ľudí a ich tovarov. Táto technologická spoločnosť založená v roku 1872 ponúka bezpečné, efektívne, inteligentné a dostupné riešenia pre vozidlá, stroje, dopravu a prepravu. V roku 2023 dosiahla tržby vo výške 41,4 miliardy eur a zamestnáva približne 200 000 ľudí v 56 krajinách a trhoch.

*„Vo VGP Parku Bratislava už viac ako 2 roky prevádzkujeme regionálne distribučné centrum Continental. Z neho distribuujeme pneumatiky celého radu našich značiek – na Slovensko, ale aj do Českej republiky, Rakúska, Maďarska a krajín regiónu Jadranu. Máme radosť, že môžeme rozšíriť našu skladovaciu kapacitu, čím sa ešte viac umocní úroveň servisu poskytovaného pre našich obchodných partnerov,“* uvádza **Pavol Červenák, konateľ spoločnosti Continental Barum s.r.o**

Budova rozšírenia haly "F" je navrhnutá s ohľadom na minimalizáciu ekologickej stopy a efektívne využívanie energií, pričom ašpiruje na medzinárodný certifikát udržateľnosti BREEAM. Celý VGP Park Bratislava ponúka množstvo ekologických riešení, vrátane inštalácie fotovoltaických panelov na strechách budov a nabíjacích staníc pre automobily. Obsadený je renomovanými nájomcami, medzi ktoré patria DIRKS, Geis SK, Coca-Cola či Packeta Slovakia. V budúcnosti sa park rozrastie na celkom 11 hál s viac ako 400 000 m² prenajímateľnej plochy. Do konca tohto roka plánuje VGP ešte zahájiť výstavbu aj haly "C", ktorá je momentálne ponúkaná potenciálnym nájomcom s minimálnou veľkosťou jednotky od 4 000 m². Po úplnom dokončení sa VGP Park Bratislava zaradí medzi jeden z najväčších parkov v európskom portfóliu spoločnosti VGP.

**Technické parametre VGP Parku Bratislava I a II:**

● Plocha: 906 000 m2

● Prenajímateľná plocha: 404 000 m2

● Minimálna veľkosť jednotky: 4 000 m2

● Počet hál: 11

● Certifikácia haly F: BREEAM Very Good

**O SPOLOČNOSTI VGP**

VGP je celoeurópsky vlastník, manažér a developer špičkových logistických a semi-industriálnych nehnuteľností a poskytovateľ riešení obnoviteľných zdrojov energie. Prevádzkuje plne integrovaný podnikateľský model s kapacitou a dlhodobou expertízou naprieč dodávateľským reťazcom. Spoločnosť bola založená v roku 1998 ako belgický rodinný developer nehnuteľností v Českej republike. Dnes, s cca 372 zamestnancami, VGP prevádzkuje aktíva v 17 európskych krajinách, a to ako priamo, tak prostredníctvom niekoľkých 50:50 spoločných podnikov. K júnu 202 predstavovala hrubá hodnota aktív spoločnosti VGP, vrátane 100% spoločných podnikov, sumu 7,4 miliardy EUR a čistá hodnota aktív (EPRA NTA) spoločnosti predstavovala 2,3 miliardy EUR. Spoločnosť VGP je kótovaná na burze Euronext Brussels (ISIN: BE0003878957).

Další informace najdete na: [**http://www.vgpparks.eu**](http://www.vgpparks.eu/)

**O SPOLOČNOSTI CONTINENTAL TIRES:**

Riešenia pre pneumatiky z divízie Pneumatiky robia mobilitu bezpečnejšou, udržateľnejšou a „*smart*“. Jej prémiové portfólio zahŕňa pneumatiky pre osobné automobily, nákladné vozidlá, autobusy, dvojkolesové vozidlá a špeciálne aplikácie, rovnako ako inteligentné riešenia a služby pre flotily a predajcov pneumatík. Spoločnosť Continental dodáva inovatívne a špičkové výkony už viac ako 150 rokov a patrí medzi najväčších výrobcov pneumatík na svete. V roku 2023 dosiahla divízia pneumatík tržby vo výške 14 miliárd eur. Zamestnáva viac ako 56 000 ľudí po celom svete a má 20 výrobných a 16 vývojových lokalít.

**KONTAKTNÍ ÚDAJE PRO MÉDIA**

|  |  |
| --- | --- |
| Tereza ŠtosováCrest Communications, a.s.  | Tel: +420 778 495 239e-mail: tereza.stosova@crestcom.sk  |
| Naďa KováčikováVGP – Industriálne stavby, s.r.o. | Tel.: +421 (0) 908 110 002e-mail: nada.kovacikova@vgpparks.eu  |